Sarkolan koulu

Sarkolan koulu on peruskoulun ala-aste Kouvolassa, lähellä keskustaa Sarkolassa. Sarkolaan valmistui syksyllä 2022 uusi koulu. Alkuperäinen Sarkolan punatiilinen koulurakennus valmistui Sarkolaan Suomenkadun varrelle vuonna 1957, ja se purettiin syksyllä 2019. Rakennus oli puoliksi kaksi- ja puoliksi yksikerroksinen. Vuonna 2016 koulussa oli 259 oppilasta. Sarkolan koulun uusi rakennus valmistui vuonna 2022, ja otettiin käyttöön lukuvuodeksi 2022-2023. Uuteen kouluun tulee 350 oppilasta.

Vanha Sarkolan koulu oli päässyt huonoon kuntoon, ja 2000-luvulla se on myös kärsinyt sisäilmaongelmista, joten koulun toiminta siirtyi väistötiloihin kolmen kilometrin päähän Sarkolasta helmikuussa 2019. Vanhan koulurakennuksen purkutyöt alkoivat maanantaina 2. syyskuuta 2019. Ensimmäiset kolme viikkoa rakennuksesta purettiin irtaimistoa ja asbestia, mutta virallinen rakenteiden purkaminen alkoi syyskuun lopulla. Sarkolan koulun purkutyöt saatiin päätökseen lokakuun 2019 lopussa.

Kouvolan kaupunki allekirjoitti urakkasopimuksen uuden koulun rakentamisesta 2.12.2020 Lehto Tilat Oy:n kanssa.
Sarkolan uuden koulun rakentaminen alkaa alkuvuodesta 2021, opetuskäytössä koulu on syksyllä vuonna 2022. Uusi koulu tarjoaa tilat 350 oppilaalle.

Lähteet

Kouvolan peruskoulut